Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 05/12., 16/12., 86/12., 126/12., 94/13., 152/14., 07/17. i 68/18.) Srednja škola Ivan Švear Ivanić Grad, Školska 12, 10310 Ivanić Grad raspisuje

**NATJEČAJ**

**za zasnivanje radnog odnosa**

* **nastavnik/ca matematike (profesor matematike / diplomirani inženjer matematike)**
* 1 izvršitelj na određeno puno radno vrijeme, zamjena za duže izbivanje radnika

Svi kandidati moraju zadovoljiti opće i posebne uvjete sukladno Zakonu o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju nastavnika u srednjem školstvu.

Uz prijavu na natječaj kandidati su dužni priložiti:

* životopis
* dokaz o stručnoj spremi
* domovnicu ili potvrdu o državljanstvu
* elektronički zapis HZMO-e o radno-pravnom statusu
* uvjerenje nadležnog suda da se protiv kandidata ne vodi istražni postupak, da nije podnesena optužnica koja je postala pravomoćna te da nije izrečena nepravomoćna presuda (ne starije od 6 mjeseci)

Isprave se prilažu u neovjerenoj preslici, a prije zapošljavanja kandidat je obvezan dostaviti izvornike tražene dokumentacije.

Na natječaj se pod jednakim uvjetima mogu javiti osobe oba spola.

Kandidat koji se poziva na prednost pri zapošljavanju prema posebnom zakonu dužan je u prijavi na natječaj pozvati se na to pravo i priložiti dokaze o ostvarivanju prava prednosti na koji se poziva.

Kandidati koji ostvaruju prednost pri zapošljavanju u trenutku prijave na natječaj, sukladno članku 101. stavku 1.-3., članku 102. stavku 1.-3. Zakona o hrvatskim braniteljima iz Domovinskog rata i članova njihove obitelji (Narodne novine broj 121/17.) dužni su dostaviti uz prijavu na natječaj sve dokaze o ispunjavanju traženih uvjeta iz natječaja koji su dostupni na poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Prijave s traženom dokumentacijom kandidati podnose putem pošte na adresu škole:

**Srednja škola Ivan Švear Ivanić Grad**

**Školska 12, 10310 Ivanić Grad**

**s naznakom „za natječaj – nastavnik matematike“**

Natječaj je otvoren od 22. kolovoza 2018. do 30. kolovoza 2018. godine.

Nepravovremene i nepotpune prijave neće se uzeti u razmatranje.

Ovaj natječaj objavljuje se na mrežnim stranicama i oglasnim pločama HZZ-a te mrežnoj stranici i oglasnoj ploči Srednje škole Ivan Švear Ivanić Grad.

Rezultati natječaja bit će objavljeni na mrežnoj stranici Srednje škole Ivan Švear Ivanić Grad.